**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA DE ASISTENȚĂ SOCIALĂ TÂRGU MUREȘ**

**Nr. 33.270/4061DAS/17.06.2020 Iniţiator**

**PRIMAR**

**Dr. Dorin Florea**

**REFERAT DE APROBARE**

**privind aprobarea Metodologiei de acordare a unui ajutor financiar familiilor pentru plata serviciilor oferite de bonă**

La data de 1 aprilie 2020 a fost publicată în Monitorul Oficial Legea nr. 35/2020 privind acordarea unui ajutor financiar familiilor pentru plata serviciilor oferite de bonă. Această lege stabilește condițiile în care ajutorul financiar poate fi acordat. Totodată, potrivit art. 17 din această lege ”*Pentru acordarea ajutorului financiar prevăzut de prezenta lege, autoritățile administrației publice locale aprobă prin hotărâre a consiliului local* ***metodologia de aplicare****, în funcție de specificul local, hotărârea fiind emisă în termen de 45 de zile de la data intrării în vigoare a prezentului articol. ”.*

Anterior aprobării Legii nr. 35/2020, a fost aprobată Legea nr. 167/2014 privind exercitarea profesiei de bonă, care reglementează un serviciu alternativ de asigurare a serviciilor de specialitate de îngrijire și de supraveghere a copilului și stabilește cadrul general în care aceste servicii pot fi prestate.

Potrivit H.G. nr. 652/2017 pentru aprobarea Normelor metodologice de aplicare a prevederilor Legii nr. 167/2014 privind exercitarea profesiei de bonă **serviciile de îngrijire și supraveghere a copilului pe timpul zilei prestate de bone se încadrează în categoria serviciilor sociale** **de reconciliere a vieții de familie cu viața profesională** prevăzute la art. 73 alin. (2) [lit. b](https://lege5.ro/App/Document/gi4diobsha/legea-asistentei-sociale-nr-292-2011?pid=59442135&d=2019-07-25#p-59442135)) din Legea asistenței sociale nr. 292/2011, cu modificările și completările ulterioare, iar la alin. (3) se stipulează în mod expres că aceste servicii sociale pot fi prestate atât la domiciliul familiei sau a persoanei care oferă această îngrijire, în situația de față la domiciliul bonei.

În acord cu prevederile art. 73 din Legea nr. 292/2011 a asistenței sociale, actualizată, cu modificările și completările ulterioare” serviciile sociale din domeniul protecției copilului și familiei au ca principal obiectiv suportul acordat pentru asigurarea îngrijirii, creșterii, formării, dezvoltării și educării copilului în cadrul familiei”. Tot astfel, alin. 2 al acestui articol stabilește că principalele categorii de servicii sociale sunt:

1. Servicii de prevenire a separării copilului de familie;
2. **Servicii de reconciliere a vieții de familie cu viața profesională;**
3. Servicii pentru copilul lipsit temporar sau definitiv de părinții săi;
4. Servicii de sprijin pentru familiile aflate în situații de dificultate;
5. Servicii sociale destinate asigurării cazării și îngrijirii unor elevi, studenți și tineri, care provin din familii aflate în situații de dificultate, în internate de tip școlar.

Serviciile sociale prevăzute la alin. 2 pot fi acordate în instituții/unități de asistență socială, respectiv în centre de zi, centre rezidențiale, internate de tip social, **precum și la domiciliul familiei, la domiciliul persoanei care acordă îngrijire copilului sau în comunitate.**

Totodată, posibilitatea acordării unui sprijin financiar din partea autorităților locale în vederea asigurării de servicii sociale integrate de reconciliere a vieții de familie cu viața profesională prin sistemul reglementat de Legea nr. 167/2014 este prevăzută și în prevederile art. 39 din Legea nr. 292/2011 a asistenței sociale, potrivit cărora ”responsabilitatea dezvoltării, administrării și acordării serviciilor sociale este partajată între autoritățile publice centrale și locale, finanțarea fiind asigurată după caz, din bugetul local, din contribuția beneficiarului și/sau după caz, a familiei acestuia, bugetul de stat, precum și din alte surse”. În art. 67 din aceeași lege se precizează următoarele: ”măsurile de asistență socială pentru familie nu sunt acordate pentru compensarea sarcinilor specifice acesteia, ci ca forme de sprijin destinate, în principal, menținerii copilului în familie și depășirii unei situații de dificultate, reconcilierii vieții de familie cu viața profesională, încurajării ocupării pe piața muncii”.

**Din punct de vedere economic**menționăm că ajutorul financiar oferit familiilor pentru plata serviciilor oferite de bonă **se va acorda în limita fondurilor locale bugetare anuale aprobate cu această destinaţie** în bugetul Direcției de Asistență Socială Târgu Mureș, în conformitate cu prevederile art. 16 din Legea nr. 35/2020.

Având în vedere cele mai sus menționate, scopul aprobării metodologiei îl reprezintă reglementarea la nivelul Municipiului Târgu Mureș a modului de sprijinire a părinților care au copii de vârstă preșcolară pentru depășirea unor situații de dificultate, în reconcilierea vieții de familie cu viața profesională prin apelarea la serviciile prestate de bone și încurajarea ocupării locurilor de muncă existente pe piața muncii.

Având în vedere considerentele expuse, supunem spre dezbatere și aprobare Consiliului Local Municipal Târgu Mureș proiectul de hotărâre privind aprobarea Metodologiei de acordare a unui ajutor financiar familiilor pentru plata serviciilor oferite de bonă.

**Director Executiv,**

**Maier Mihaela**

Întocmit,

Cons.jur. Scridon Iulia-Gabriela

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind aprobarea Metodologiei de acordare a unui ajutor financiar familiilor pentru plata serviciilor oferite de bonă**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 33.270/4061DAS/17.06.2020 iniţiat de Primar prin Direcţia de Asistență Socială Târgu Mureș privind aprobarea Metodologiei de acordare a unui ajutor financiar familiilor pentru plata serviciilor oferite de bonă;
2. Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile :**

* art. 16, art. 17 din Legea nr. 35/2020 privind acordarea unui ajutor financiar familiilor pentru plata serviciilor oferite de bonă;
* art. 67 și art. 73 alin. (2) lit. b și alin. (3) din Legea asistenței sociale nr. 292/2011, cu modificările și completările ulterioare;
* Legii nr. 167/2014 privind exercitarea profesiei de bonă;
* HG nr. 652/2017 pentru aprobarea Normelor metodologice de aplicare a prevederilor Legii nr. 167/2014 privind exercitarea profesiei de bonă;
* Legii nr. 52/2003 privind transparența decizională în administrația publică, republicată;
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a” și ale art. 139 din OUG nr. 57/2019 privind Codul administrativ,

**H o t ă r ă ş t e** :

**Art. 1** Se aprobă Metodologia de acordare a unui ajutor financiar familiilor pentru plata serviciilor oferite de bonă, conform anexei care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredinţează Direcția de Asistență Socială Târgu Mures.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică Direcției de Asistență Socială Târgu Mureș.

**Viză de legalitate**

**p. Secretarul general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

***Anexa la HCL nr. .................***

**Metodologia**

**de acordare a unui ajutor financiar familiilor pentru plata serviciilor oferite de bonă**

Prezenta Metodologie stabilește, în acord cu prevederile Legii nr. 35/2020 privind acordarea unui ajutor financiar familiilor pentru plata serviciilor oferite de bonă și în funcție de specificul local, modalitatea de acordare a ajutorului financiar pentru plata bonelor familiilor cu domiciliul/reședința pe raza municipiului Târgu Mureș.

Scopul aprobării prezentei metodologii îl reprezintă sprijinirea părinților care au copii de vârstă preșcolară pentru depășirea unor situații de dificultate prin reconcilierea vieții de familie cu viața profesională și încurajarea ocupării locurilor de muncă existente pe piața muncii.

**Capitolul I. Cadrul legislativ**

1. Legea nr. 35/2020 privind acordarea unui ajutor financiar familiilor pentru plata serviciilor oferite de bonă;
2. Legea nr. 167/2014 privind exercitarea profesiei de bonă;
3. H.G nr. 652/2017 privind probarea Normelor Metodologice de aplicare a Legii nr. 167/2014 privind exercitarea profesiei de bonă;
4. Legea nr. 292/2011 privind asistența socială, cu modificările și completările ulterioare;
5. Legea nr. 416/2001 privind venitul minim garantat, cu modificările și completările uterioare;
6. H.G nr. 50/2011 privind aprobarea Normeor metodologice de aplicare a prevederilor Legii nr. 416/2001 privind venitul minim garantat, cu modificările și completările ulterioare;
7. Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare;
8. O.U.G nr. 57/2019 privind Codul Administrativ;
9. Legea nr. 287/2009 privind Codul Civil, cu modificările și completările ulterioare.

**Capitolul II. Cadrul general**

**Art. 1** Însensul prezentei*Metodologii de acordare a unui ajutor financiar familiilor pentru plata serviciilor oferite de bonă*, denumită în continuare Metodologie, se definesc următorii termeni:

1. **asistența socială**- are ca scop dezvoltarea capacităților individuale, de grup sau colective pentru asigurarea nevoilor sociale, creșterea calității vieții și promovarea principiilor de coeziune și incluziune socială;
2. **ajutorul financiar pentru plata bonelor** – este o măsură de redistribuire financiară destinată persoanelor singure sau familiilor care întrunesc condițiile de eligibilitate prevăzute de Legea nr. 35/2020;
3. **domiciliul** **stabil sau reședința**– reprezintă adresa la care persoana declară că are locuința principală, trecută și în documentul de identitate al persoanei;
4. **bonă** - persoana fizică, cetăţean român sau străin, cu domiciliul ori reşedinţa legală în România, acreditată, potrivit prevederilor legale să desfăşoare servicii de îngrijire şi supraveghere a copilului;
5. **copil preșcolar** – copilul care nu a implinit vârsta de 6 ani;
6. **domiciliul/reşedinţa copilului** - locul unde reprezentantul legal al copilului la care acesta locuieşte în mod statornic sau locul unde reprezentantul legal al copilului declară că îşi are locuinţa principală/secundară;
7. **reprezentant legal al copilului** - persoana desemnată, potrivit legii, să exercite drepturile și să îndeplinească obligațiile părintești față de copil.

**Art. 2** Pot beneficia de ajutorul financiar pentru plata serviciilor oferite de bonă, astfel cum este prevăzut de Legea nr. 35/2020, în limita fondurilor bugetare locale anuale aprobate cu această destinație, persoanele care au în întreținere copii de vârstă preșcolară, ale căror venituri sunt de până la 3.500 lei pe membru de familie și care se află în una dintre următoarele situații:

1. este părintele la care copilul locuiește în mod statornic;
2. are calitatea de reprezentant legal al copilului și se ocupă de creșterea și îngrijirea acestuia;
3. este persoana desemnată de părinte pentru întreținerea copilului, pe perioada absenței părinților, conform prevederilor art. 104 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare.

**Capitolul III. Dispoziții generale**

**Art. 3 (1)** Ajutorul financiar se acordă pentru fiecare copil de vârstă preșcolară, în funcție de nivelul veniturilor nete lunare pe membru de familie, după cum urmează:

**a)** până la 2.100 lei - 710 lei;

**b)** de la 2.101 lei până la 2.500 lei - 550 lei;

**c)** de la 2.501 lei până la 3.000 lei - 390 lei;

**d)** de la 3.001 lei până la 3.500 lei - 250 lei.

**(2)** Ajutorul financiar se acordă lunar, pentru fiecare copil de vârstă preșcolară.

**(3)**  La determinarea venitului net lunar se ia în considerare media veniturilor nete realizate de beneficiar în ultimele 6 luni anterioare solicitării dreptului la ajutorul financiar, în condițiile art. 8 [alin. (1)](#p-273675456) din Legea nr. 416/2001 privind venitul minim garantat, cu modificările și completările ulterioare.

**Art. 4 (1)** Pentru a beneficia de ajutorul financiar, persoanele prevăzute la art. 2 trebuie să îndeplinească **cumulativ** următoarele **condiții**:

**a)** să fie cetățean român, cetățean al altui stat sau apatrid, cu domiciuliul/reședința în Municipiul Târgu Mureș, în condițiile prevăzute de legislația în vigoare;

**b)** sunt angajate cu contract individual de muncă ori în baza unui raport de serviciu, desfășoară activități independente, obțin venituri din drepturi de proprietate intelectuală, venituri din activități agricole, silvicultură sau piscicultură ori exercită o funcție de demnitate publică sau asimilată.

**(2)** Pot beneficia de ajutorul financiar și persoanele care nu îndeplinesc condițiile prevăzute la alin. (1) [lit. b)](#p-313665829) dacă îndeplinesc în mod **cumulativ** următoarele **condiții**:

**a)** sunt șomeri indemnizați sau sunt înregistrate în evidențele agenției pentru ocuparea forței de muncă județene, la data solicitării, ca persoană în căutarea unui loc de muncă;

**b)** nu au refuzat maximum două oferte de muncă din partea agenției pentru ocuparea forței de muncă județene.

**(3)** Acordarea ajutorului financiar se efectuează **numai pentru copilul** care **nu este înscris la creșă/grădiniță** acreditată ( publică/privată) sau pentru care **solicitantul nu a refuzat un loc la creșă/grădiniță** acreditată **(**publică/privată) de pe raza municipiului, ori **nu a retras copilul de la creșă/grădiniță** acreditată **(**publică/privată).

**Art. 5** Nu pot beneficia de ajutorul financiar persoanele prevăzute la [art. 2](#p-313665812) care se află în una sau mai multe dintre următoarele **situații:**

a) este asistent maternal profesionist în conformitate cu legislația în vigoare;

b) copilul/copiii este/sunt în întreținerea acestor persoane, în temeiul art. 59 [lit. b)](#p-67202514) din Legea nr. 272/2004, republicată, cu modificările și completările ulterioare;

c) este asistentul personal al copilului sau beneficiază de indemnizația prevăzută la art. 42 [alin. (4)](#p-201006590) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

d) se află în perioada de concediu pentru creșterea copiilor în conformitate cu prevederile [art. 2](#p-44958061) sau [31](#p-59487863) din Ordonanța de urgență a Guvernului nr. 111/2010 privind concediul și indemnizația lunară pentru creșterea copiilor, aprobată cu modificări prin Legea [nr. 132/2011](https://lege5.ro/App/Document/gi2tqmrqge/legea-nr-132-2011-pentru-aprobarea-ordonantei-de-urgenta-a-guvernului-nr-111-2010-privind-concediul-si-indemnizatia-lunara-pentru-cresterea-copiilor?d=2020-04-02), cu modificările și completările ulterioare;

e) nu și-au achitat impozitele și taxele față de bugetul local pentru bunurile pe care le dețin în proprietate, potrivit dispozițiilor Legii [nr. 227/2015](https://lege5.ro/App/Document/g43donzugq/legea-nr-227-2015-privind-codul-fiscal?d=2020-04-02) privind [Codul fiscal](https://lege5.ro/App/Document/g43donzvgi/codul-fiscal-din-2015?d=2020-04-02), cu modificările și completările ulterioare.

**Capitolul IV. Acordarea dreptului la ajutorul financiar**

**Art. 6** Ajutorul financiar se acordă pe bază de cerere (conform anexei 1) și documente doveditoare care atestă îndeplinirea condițiilor prevăzute de prezenta metodologie privind acordarea unui ajutor financiar familiilor pentru plata serviciilor oferite de bonă.

**Art. 7** (1) Cererea și documentele doveditoare se depun și se înregistrează la Direcția de Asistență Socială Târgu Mureș, cu sediul în Târgu Mureș, str. Gheorghe Doja nr. 9, camera 8 sau online la adresa [social4@tirgumureș.ro](mailto:social4@tirgumureș.ro).

(2) Documentele doveditoare sunt :

a) copie după documentul de identitate al persoanei prevăzute la art. 2;

  b) copie după certificatul de naştere al copilului/copiilor pentru care se solicită ajutorul;  
  c) copia documentului prin care se atestă calitatea de reprezentat legal al copilului/copiilor;

1. adeverințe privind veniturile nete realizate în ultimele 6 luni de membrii familiei, eliberate, după caz, de angajator sau entitatea asimilată acestuia ori de organul fiscal, sau, în cazul persoanelor care desfășoară activități independente, obțin venituri din drepturi de proprietate intelectuală, venituri din activități agricole, silvicultură și piscicultură, declarația fiscală prevăzută de lege, pentru categoriile de venituri prevăzute la art. 3, pentru care Legea nr. 227/2015, cu modificările și completările ulterioare, nu prevede emiterea unei decizii de impunere din partea organului fiscal central;
2. copia documentului în baza căruia se desfăşoară activitatea de bonă în condiţiile art. 7 din Legea nr. 167/2014.

f) angajament de plată (conform anexei 3) la solicitarea dreptului de ajutor financiar, cum că aceste sume pot fi recuperate şi din alte drepturi plătite de Agenţia Județeană pentru Plăţi şi Inspecţie Socială Mureș.

g) declarație pe proprie răspundere potrivit căreia copilul nu este înscris la creșă/grădiniță acreditată (publică/privată) și că solicitantul nu a refuzat un loc la creșă/grădiniță acreditată (publică/privată) de pe raza municipiului ori nu a retras copilul de la creșă/grădiniță acreditată (publică/privată), conform anexei nr. 2;

h) alte acte, după caz.

  X  **Jurisprudenta**

**(3)** Pentru persoanele prevăzute la art. 4 alin. (2) cererea este însoţită de următoarele documente:

a) documentele doveditoare prevăzute la alin. (2) lit. a)- c) și lit. e) -h);

b) alte documente eliberate de Agenţia Județeană pentru Ocuparea Forţei de Muncă Mureș.

**Art. 8** (1) În vederea verificării condițiilor de acordare sau de respingere a cererii dreptului la ajutor financiar pentru plata bonelor, Serviciul Protecție Socială din cadrul Direcției de Asistență Socială Târgu Mureș va analiza cererea însoţită de documentele doveditoare în ordinea înregistrării cererilor și a tuturor documentelor justificative.

(2) După analiza cererii și a documentelor depuse, se redactează referatul privind aprobarea/respingerea ajutorului financiar pentru plata serviciilor oferite de bonă, motivat, care se înaintează primarului în vederea emiterii dispoziției de aprobare/respingere a dreptului. În situația documentelor incomplete, se transmite răspuns solicitantului în vederea completării actelor depuse.

(3) Verificarea îndeplinirii condițiilor de eligibilitate se realizează în baza:

a) documentelor depuse de solicitant;

b) informațiilor existente în bazele de date ale autorităților administrației publice centrale sau locale;

c) altor documente, în funcție de situația în care se află solicitantul.

**Art. 9** (1) Acordarea dreptului sau respingerea cererii se realizează în termen de maximum **60 de zile** de la depunerea cererii, prin dispoziția primarului.

(2) În dispoziția de acordare a dreptului la ajutor financiar pentru plata bonelor se vor menționa următoarele:

1. Numele, prenumele, codul numeric personal al titularului;
2. Adresa de domiciliu a titularului;
3. Data de începe a acordării dreptului;
4. Precizarea că dispoziția poate fi atacată pe calea contenciosului administrativ;
5. Termenul de comunicare a dispoziției.

(3) Dreptul la ajutorul financiar se stabilește începând cu luna următoare depunerii cererii, dar nu mai devreme de data la care bona își începe activitatea, rezultată din documentele justificative prezentate.

**Art. 10** (1)Dispoziţia primarului se comunică în termen de **10 zile** lucrătoare de la emitere.

(2) Sumele acordate cu titlu de ajutor financiar pentru plata bonelor se vor plăti lunar, prin transfer bancar, sau prin mandat poștal, în funcție de opțiunea solicitantului.

**Art. 11** (1) În vederea urmăririi respectării condițiilor de acordare a ajutorului financiar, solicitantul are obligația de a depune la DAS, **din 6 în 6 luni**, o declarație pe propria răspundere privind menținerea condițiilor de acordare a ajutorului (conform anexei 4), însoțită de documente justificative privind veniturile realizate.

(2) Neîndeplinirea obligației prevăzute la [alin. (1)](#p-313665860) în termen de maximum **30 de zile** de la împlinirea termenului de 6 luni conduce la încetarea dreptului.

(3) Un nou drept poate fi stabilit după depunerea unei noi cereri și a documentelor doveditoare.

**Capitolul V**

**Modificarea cuantumului ajutorului financiar pentru plata bonelor**

**Art. 12** (1)Dacă după acordarea dreptului la ajutor financiar pentru plata bonelor, apar schimbări în situaţia socioeconomică a persoanei prevăzute la art. 1, în componenţa familiei acesteia sau referitoare la copii, aceasta are obligaţia ca în termen de maximum **10 zile** să le comunice în scris, cu prezentarea documentelor justificative necesare, Direcției de Asistență Socială Târgu Mureș.

(2) Verificarea modificărilor prevăzute la alin. (1) se va face după parcurgerea acelorași proceduri ca și în cazul acordării dreptului la ajutor financiar pentru plata bonelor.

(3) În situaţia în care modificările prevăzute la alin. (1) conduc la modificarea cuantumului ajutorului financiar, acesta se va stabili prin dispoziţia primarului de modificare a cuantumului și se va comunica beneficiarului în termenul prevăzut la art. 10.

**Capitolul VI**

**Suspendarea plății ajutorului financiar**

**Art. 13** (1) Suspendarea plății ajutorului financiar poate interveni în una dintre următoarele situații:

a) în situația când se înregistrează 3 mandate poștale returnate consecutiv;

b) în caz de suspiciune sau sesizare privind modificarea condițiilor de acordare a dreptului la ajutorul financiar;

(2) În situația prevăzută la alin. 1 lit.b, primarul dispune reverificarea îndeplinirii condițiilor de eligibilitate.

(3) În urma verificărilor efectuate, dacă se constată modificarea condițiilor care au stat la baza acordării dreptului la ajutor financiar, primarul dispune, după caz modificarea, suspendarea sau încetarea dreptului și recuperarea sumelor încasate necuvenit pe baza propunerii transmise de Serviciul Protecție Socială din cadrul Direcției de Asistență Socială Târgu Mureș.

(4) În situația în care în urma verificărilor se constată că se mențin condițiile de acordare, plata ajutorului financiar **se reia, inclusiv pentru perioada de suspendare prin dispoziția primarului.**

**Capitolul VII**

**Încetarea dreptului la ajutor financiar pentru plata bonelor**

**Art. 14 (1)** Încetarea dreptului intervine:

1. la data împlinirii de către copil a vârstei de 6 ani;
2. la data decesului copilului;
3. la data la care copilul intră în sistemul de creșă/grădiniță sau părintele refuză un loc de creșă/grădiniță (publică/privată);
4. la data încetării contractului de prestări servicii prevăzut la art. 7 alin. 2 lit. e;
5. la data schimbării domiciliului/reședinței în altă localitate;
6. la cererea titularului;
7. se înregistrează situația prevăzută la art. 11 din prezenta Metodologie, respectiv nedepunerea declarației pe propria răspundere privind menținerea condițiilor de acordare a ajutorului în termen de maximum **30 de zile** de la împlinirea termenului de 6 luni de la acordarea dreptului;
8. neîndeplinirii condiţiilor de acordare;

**(2**) Încetarea dreptului la ajutorul pentru plata bonelor se face prin dispoziția primarului începând cu luna următoare situației ivite.

**(3)** Încetarea dreptului la ajutorul financiar pentru plata bonelor se va realiza prin dispoziția primarului, în baza a referatului justificativ al Serviciului de Protecție Socială din cadrul Direcției de Asistență Socială Târgu Mureș, dispoziția urmând a se comunica titularului dreptului în termenul prevăzut la art. 10, alin. 1, respectiv 10 zile lucrătoare de la emitere.

**Capitolul VII**

**Dispoziții finale**

**Art. 15** Sumele încasate necuvenit cu titlu de ajutor financiar pentru plata bonelor se recuperează conform legii. Pentru recuperarea sumelor plătite necuvenit, titularul dreptului ajutorului financiar semnează un angajament de plată la solicitarea dreptului de ajutor financiar, aceste sume putând fi recuperate și din alte drepturi plătite de Agenția pentru Plăți și Inspecție Județeană. În situația în care titularul dreptului ajutorului financiar refuză semnarea angajamentului de plată, recuperarea sumelor plătite necuvenit se face, potrivit legii, direct de la beneficiar.

**Art. 16** Cererile însoțite de documente justificative se analizează în ordinea înregistrării.

**Art. 17** Ajutorul financiar pentru plata bonelor se va acorda în limita fondurilor bugetare locale anuale aprobate cu această destinaţie în bugetul Direcției de Asistență Socială Târgu Mureș.

Director Executiv, Director Executiv Adjunct,

Maier Mihaela Todoran Carmen Corina

Șef serviciu Protecție Socială,

Kiss Ildiko

Întocmit,

Cons.jur. Scridon Iulia-Gabriela

**Anexa nr. 1**

**CĂTRE,**

**DIRECȚIA DE ASISTENȚĂ SOCIALĂ TÂRGU MUREȘ**

Subsemnatul (a)............................................................................................reprezentant legal al minorului ...........................................................................................cu domiciliul/reședința stabil în județul........................, localitatea..................................., strada ..................................., nr. ........., bl. ........., scara ......., ap. ........, telefon............................, e-mail................................, legitimat cu C.I./B.I, seria........., numărul....................., CNP.....................................................,

prin prezenta solicit ajutorul financiar pentru plata bonelor în conformitate cu prevederile Legii nr. 35/2020 privind acordarea unui ajutor financiar familiilor pentru plata serviciilor oferite de bonă și a HCL nr. .............................., anexez prezentei următoarele documente:

* copie după documentul de identitate;
* copie după certificatul de naștere al copilului/copiilor pentru care solicit ajutorul;
* copia documentului prin care atest calitatea mea de reprezentant legal al copilului/copiilor;

(.......................................................................................................................................)

* adeverințe privind veniturile nete realizate în ultimele 6 luni de membrii familiei;

(.......................................................................................................................................)

* declarație pe proprie răspundere că copilul nu este înscris la creșă/grădiniță acreditată (publică/privată) și că solicitantul nu a refuzat un loc la creșă/grădiniță acreditată (publică/privată) de pe raza Municipiului Târgu Mureș ori nu a retras copilul de la creșă/grădiniță acreditată (publică/privată);
* declarație pe proprie răspundere că nu au refuzat maximum două oferte de muncă din partea agenției pentru ocuparea forței de muncă județene;
* copia documentului în baza căruia își desfășoară activitatea de bonă dna/dl..................................................în condițiile art. 7 din Legea nr. 167/2014;
* alte documente................................................................................................................
* Solicit ca ajutorul financiar să-mi fie acordat prin mandat poștal/cont virament:

IBAN........................................................................, Banca......................................\*\*\*

* Prin prezenta solicit comunicarea răspunsului pe următoarea adresă de e-mail:

.......................................................................

* Îmi exprim consimțământul ca Direcția de Asistență Socială Târgu Mureș șă comunice orice informații, date personale, clarificări și completări pe adresa de e-mail indicată mai sus;
* Declar pe propria răspundere şi sub sancţiunile Codului penal că datele şi informaţiile prezentate sunt complete şi corespund realităţii şi mă oblig să aduc la cunoştinţa autorităţilor, în scris şi în termenul prevăzut de lege, orice modificare a situaţiei mai sus prezentate care poate conduce la încetarea sau suspendarea drepturilor.
* Am luat la cunoștință că informațiile din prezenta cerere şi din actele ataşate la aceasta, vor fi prelucrate cu respectarea prevederilor Regulamentului (UE) 2016/679  privind protecţia persoanelor fizice în ceea ce priveşte prelucrarea datelor cu caracter personal, şi libera circulaţie a acestor date.

Data............................ Semnătura........................

\*\*\* Conturile bancare să fie deschise Banca Transilvania, BRD, Raiffeisen Bank.

**Anexa nr. 2**

**DECLARAȚIE PE PROPRIA RĂSPUNDERE**

Subsemnatul/a ………………………………………..în calitate de părinte/ reprezentant legal al minorului/minorilor………………………..……………………….. …………………………………………………. declar prin prezenta, pe propria răspundere**,** faptul că:

* minorul/minorii nu este/sunt înscriși la o grădiniță publică/privată;
* nu am refuzat un loc la grădinița publică/privată;
* nu am retras minorul/minora de la grădiniță publică/privată.

Data………………… Semnătura………………………….

**Anexa nr. 3**

**ANGAJAMENT DE PLATĂ**

Subsemnatul/a........................................................................., cu domiciliul în .........................., judeţul ................................., CNP ................................., posesor al cărţii de identitate seria ..... nr. ............... eliberată de SPCLEP ........................, în calitate de părinte/repezentant legal al minorului/minorilor............................... şi ............................., născuti la data de .....................în ........................, judeţul ...................., beneficiar de ajutorul financiar pentru plata bonelor în conformitate cu prevederile Legii nr. 35/2020, în cuantum de ...........................................lei/lună, declar prin prezenta, că în situaţia în care am produs o pagubă provenită din acordarea acestui beneficiu de asistenţă socială plătit necuvenit şi s-a dispus recuperarea acestuia prin dispoziţie de primar, îmi iau angajamentul de a plăti aceste sume prin reţineri lunare din drepturile cuvenite şi din alte beneficii de asistenţă socială acordate de Agenția Județeană Pentru Plăți și Inspecție Socială Mureș pentru care s-a constituit debitul, până la achitarea integrală a sumei de care am beneficiat necuvenit. În cazul nerespectării angajamentului de plată se va proceda la executarea silită.

Dat astăzi ..................... Solicitant...................................................

Semnat în faţa noastră, Semnătura ................... .

Numele şi prenumele

Calitatea ......................

Semnătura ...............................

**Anexa nr. 4**

**DECLARAȚIE PE PROPRIA RĂSPUNDERE**

În calitate de părinte/ reprezentant legal al copilului/copiilor preșcolari …………………………………………………. aflați în creșterea și îngrijirea mea, cunoscând ca falsul în declaratii este pedepsit în conformitate cu art. 326 din Codul Penal și înțelegând că orice omisiune sau incorectitudine în prezentarea informațiilor constituie fals în declarații și este pedepsită conform legii, declar prin prezenta, pe propria răspundere**,** faptul că nu a intervenit nicio modificare în situaţia copilului/copiilor preșcolari mai sus numiți sau în privința veniturilor realizate, care pot conduce la încetarea/ suspendarea dreptului privind acordarea ajutorului financiar pentru plata serviciilor oferite de bonă, astfel cum a fost stabilit prin Dispoziția nr………………….emisă de Primarul Municipiului Târgu Mureș.

Anexez:

- adeverință privind veniturile realizate pe ultimele 6 luni.

Nume solicitant……………………………

Data…………………

Semnătura………………………….